|  |  |
| --- | --- |
|  **ΠΡΟΣ: ΜΜΕ** |  ΔΗΜΟΣ ΛΑΜΙΕΩΝ Γραφείου Τύπου & Επικοινωνίας **Λαμία, 12/8/2015** |

**Αρχίζουν αύριο οι αιτήσεις για συμμετοχή**

**στην Εμποροπανήγυρη 2015 του Δήμου Λαμιέων**

Από 7 έως 13 Σεπτεμβρίου θα πραγματοποιηθεί η Εμποροπανήγυρη 2015 του Δήμου Λαμιέων στο χώρο της Πανελλήνιας Έκθεσης κατόπιν απόφασης που έλαβε το Δημοτικό Συμβούλιο του Δήμου που συνεδρίασε την Παρασκευή 7 Αυγούστου.

Η Επιτροπή Εμποροπανήγυρης που συστάθηκε, κατά τη σημερινή της συνεδρίαση αποφάσισε ότι :

1. Οι Αιτήσεις για την συμμετοχή στην Εμποροπανήγυρη του Δήμου Λαμιέων, θα υποβάλλονται καθημερινά από 8.30 π.μ. μέχρι 13.30 μ.μ στο ισόγειο του Δημοτικού Καταστήματος στην οδό Φλέμινγκ και Ερυθρού Σταυρού- Γραφείο 5, από αύριο Πέμπτη 13 Αυγούστου έως τη Δευτέρα 31 Αυγούστου.

 2. Οι ενδιαφερόμενοι μπορούν να προκαταβάλουν στο Δήμο, με την αίτησή τους, το 50% του παραβόλου συμμετοχής και το υπόλοιπο ποσό να εξοφλείται μέχρι τη λήξη της προθεσμίας υποβολής των αιτήσεων, δηλαδή μέχρι την 31η Αυγούστου 2015.

3. Την Τετάρτη 2 Σεπτεμβρίου 2015 και ώρα 12 μ.μ. θα πραγματοποιηθεί, παρουσία των αιτούντων ή νόμιμα εξουσιοδοτημένων απ΄ αυτούς προσώπων, στην αίθουσα του Πολιτιστικού Κέντρου του Δήμου στην οδό Λεωνίδου 9 -11, η συνεδρίαση της Επιτροπής με θέμα την κατακύρωση των θέσεων της Εμποροπανήγυρης.

 Για περισσότερες πληροφορίες, οι ενδιαφερόμενοι μπορούν να απευθύνονται στα τηλέφωνα: 22313-51061 (Δήμητρα Παπιώτη και Σεραφείμα Βρέκου), 22313-51088 (Βασίλειο Νικολάου και Νικόλαο Κυριαζόπουλο) και 22313-51054 (Σειμένη Αικατερίνη).

 **Από το Γραφείο Τύπου**